|  |  |
| --- | --- |
|  |  |
|  |  | |
|  | 10.3.2025 | |
|  |  |
|  |  |
|  |  |

|  |
| --- |
| Prounioni_rgb |
|  |
|  |
|  |

Rekisteröimättömät yhdistykset ja

työpaikkojen yhdyshenkilöt

Asia **OHJEISTUS TYÖPAIKKATASON TOIMINNASTA JA TOIMINNAN RAHOITUKSESTA**

**Yleistä työpaikkatason toiminnasta**

ProUnionilla on työpaikkatason edunvalvontaa ja järjestötoimintaa varten rekisteröimättömiä yhdistyksiä, joiden toimialueesta päättää yhdistyksen hallitus. Toimialue määräytyy työnantajavirastojen tai virastokokonaisuuksien mukaisesti.

Yhdistyksen hallituksen määrittelemiä rekisteröimättömiä yhdistyksiä (Proklubeja) ovat:

* Pro Arkistovirkailijat
* Kulttuurialojen prolaiset (Kansallisgallerian ProUnionilaiset)
* Liikenneviraston toimihenkilöt TRAM
* Pro Migri
* PRO Opetushallinnon virkamiehet
* PRO PRH
* Pron Liikenne- ja viestintäviraston henkilökuntayhdistys (Traficom)
* Valtorin ProTippa
* Prolaiset Pro (ent VVY)

Yhdistyksen hallitus voi joustavasti myös toimintavuoden aikana päättää uusien rekisteröimättömien yhdistysten toimialueista.

Jokainen jäsen kiinnitetään automaattisesti oman työpaikkansa mukaiseen rekisteröimättömään yhdistykseen.

**Niille työpaikoille, joissa ei ole toiminnallista kokonaisuutta muodostavaa rekisteröimätöntä yhdistystä nimetään yhdyshenkilö/yhdyshenkilöt, jotka voivat toimittaa työpaikkatason toiminnasta syntyneitä laskuja ProUnionille maksettavaksi.**

Yhdistyksen hallitus ylläpitää ajantasaista luetteloa rekisteröimättömien yhdistysten puheenjohtajista ja työpaikkojen yhdyshenkilöistä.

Mikäli rekisteröimättömän yhdistysten puheenjohtajalla tai työpaikan yhdyshenkilöllä ei ole henkilöstön edustajan rooliin (esim. luottamusmies) perustavaa oikeutta jäsenrekisteritietoihin, toimittaa ProUnionin hallitus työpaikan jäsenistä jakelulistat (nimi, sähköpostiosoite, työnantajan toimipaikka ja kotiosoitteen postinumero).

**Millaista toimintaa rahoitetaan**

Toiminnan sisällöstä päättää rekisteröimätön yhdistys ja jäsenet työpaikalla.

**Toiminnan on oltava kaikille jäsenille avointa, yhteisöllisyyttä tukevaa yhdessä tekemistä.**

**Työpaikkatason toimintamäärärahaa ei voida ohjata esim. jäsenen yksin ruokailuun, kuntosalilla tai elokuvissa käymiseen.**

**Toimintamääräraha ei ole tarkoitettu lahjakorttien tai tavaralahjojen hankintaan kaikille jäsenille.**

**Samalla paikkakunnalla olevat työpaikat voivat yhdistää voimavaransa ja järjestää/rahoittaa yhteisiä jäsentapahtumia työpaikkatason toimintamäärärahastaan. Lisäksi ProUnionin puheenjohtajalla on oikeus päättää alueen työpaikkojen yhteisen jäsentilaisuuden rahoittamisesta keskitetystä jäsentoiminnan määrärahasta. Valtuus on kustannusarvioltaan maksimissaan 5 000 euron tilaisuuteen.** Rahoituksesta päätettäessä otetaan huomioon alueen jäsenmäärä. Ennen sitovien varausten tms. tekemistä on rahoituksesta oltava aina yhteydessä puheenjohtajaan.

Lisäksi on hyvä muistaa, että toiminta on monipuolista niin, että se kiinnostaa esim. eri-ikäisiä ja erisukupuolta olevia jäseniä. Myös eri työaikamuodoissa työskentelevät on muistettava toiminnan sisältöä suunniteltaessa. Rekisteröimättömän yhdistyksen puheenjohtajan tai työpaikan yhdyshenkilön/-henkilöiden on syytä alkuvuodesta esim. jäsentapaamisessa tai muutoin koota jäseniltä ideoita toteutettavasta toiminnasta.

ProUnioni muistaa edunvalvonnassa ja järjestötoiminnassa erityisesti ansioituneita jäseniä. Sen sijaan yleistä jäsenten syntymäpäivien tai eläköitymisten muistamista ei yhdistyksellä ole. Jos työpaikalla halutaan jäsenen merkkipäivä tms. muistaa, tapahtuu huomionosoitusten rahoitus työpaikkatason toimintamäärärahasta. On hyvä huomata, että rahana saatu lahja (myös itse vapaasti valittu esinelahja tai lahjakortti) on veronalaista tuloa. Lahjan saaja vastaa mahdollisen veron maksamisesta itse.

**Työpaikkatason toimintamääräraha**

ProUnionin valtuusto vahvistaa vuosittain talousarvion hyväksyessään työpaikkatason toimintamäärärahan suuruuden.

**Vuodelle 2025 määräraha on 101 500 euroa. Määräraha on jaettu rekisteröimättömien yhdistysten ja työpaikkojen vuodenvaihteen jäsenmäärän suhteessa kokonaissummana. Kokonaissummasta ei voi jakaa korvamerkittyä osuutta yksittäiselle jäsenelle.**

Vuoden 2025 työpaikkatason toimintamäärärahasta on erillinen liite, josta selviää rekisteröimättömän yhdistyksen tai työpaikan käytössä oleva summa. Jos yhteisiin tilaisuuksiin ja vastaaviin osallistuu työttömiä jäseniä, kompensoi yhdistys heidän kulunsa keskitetystä määrärahasta. Koska ProUnionilla ei ole eläkeläisjäseniä, ei heidän osallistumistaan tilaisuuksiin voi rahoittaa toimintamäärärahalla. Jos he jäsentilaisuuksiin osallistuvat, peritään heiltä omakustannushinta.

Toimintamäärärahan käyttöä seurataan hallituksen varapuheenjohtajan toimesta ja ensisijaisesti seurantavastuu on työpaikkojen yhdyshenkilöillä, jotka ovat tietoisia määrärahasta ja työpaikkansa tapahtumista ja niiden kustannuksista. Valtakunnallisesti toimivilla työpaikoilla seurantavastuu on ProUnionille ilmoitetulla yhteyshenkilöllä.

**Lisäksi talousarvioon on varattu keskitettyjä jäsenpalveluja varten 100 000 euroa.** Määrärahasta maksetaan työttömille jäsenille suunnatun toiminnan kulut, kompensoidaan pitkistä matkoista aiheutuvia lisäkuluja ja järjestetään valtakunnallisia tilaisuuksia. Rekisteröimättömät yhdistykset ja työpaikat voivat hakea liiton hallitukselta lisärahoitusta toimintaansa. Perusteltu hakemus (tapahtuman kuvaus ja alustava kustannusarvio) on tehtävä kirjallisena. Hakemus on tehtävä riittävän ajoissa ennen tapahtumaa, jotta hallitus ehtii asian käsitellä.

**Talousarviossa on myös** **varattuna Ammattiliitto Pron Aluejohtokuntien tapahtumiin osallistumisen tukemista varten 10 000€.** Tästä määrärahasta kompensoidaan pitkistä matkoista aiheutuvia lisäkuluja ja voidaan harkinnan mukaan kompensoida työttömien jäsenten omavastuuosuuksia Pron tapahtumiin sekä käyttää hallituksen päätöksellä rahoitusta esim. varaamalla Pron tapahtumiin tietty määrä paikkoja ProUnionin jäsenille (esim. risteilyt).

**Työpaikkatason toiminnasta maksettavat palkkiot ja korvaukset**

Rekisteröimättömien yhdistysten toimikuntien jäsenille ei voida työpaikkatason toimintamäärärahasta maksaa esim. palkkioita, päivärahoja tai kulukorvauksia. Työpaikkatason toimintamääräraha on tarkoitettu ensisijaisesti jäsenille suunnattuun toimintaan eikä toimikunnan kuluihin.

Rekisteröimättömien yhdistysten puheenjohtajille maksetaan suoraan valtuuston vahvistama vuosipalkkio erikseen budjetoidusta määrärahasta. **Vuosipalkkion maksaminen edellyttää vastuuta rekisteröimättömän yhdistyksen rahankäytön seurannasta, viestinnästä ja tapahtumien järjestämisestä.**

Vuosipalkkion suuruudessa on huomioitu rekisteröimättömän yhdistyksen jäsenmäärä.

Vuosipalkkion suuruus:

* alle 300 jäsentä, 350 euroa
* alle 500 jäsentä, 700 euroa

Työpaikkatason toiminnassa tehdystä työstä voidaan maksaa ProUnionin puheenjohtajan harkinnan mukaan työkorvausta (esim. jäsentapahtumien järjestämisestä). Työkorvaukseen vaikuttaa tehtävään käytetty aika (esim. kahvien tilaaminen ei kuulu työkorvauksen piiriin). Työkorvaus on 120 euroa, kun tehtävään on käytetty aikaa yhteenlaskettuna vähintään 7 tuntia. Puolen päivän (3, 5 tuntia) työsuorituksesta korvaus on 50 euroa. Työkorvaus maksetaan erillisen laskun mukaan tapahtuman tai vastaavan toteutumisen jälkeen. Työkorvaukset on erikseen budjetoitu ProUnionin talousarvioon ja ne ovat verollista tuloa.

**Työpaikkatason toiminnassa syntyneiden laskujen käsittely**

Laskuja voivat lähettää maksettavaksi ainoastaan rekisteröimättömien yhdistysten puheenjohtajat tai muut nimetyt yhdyshenkilöt.

**Laskussa on ehdottomasti oltava** **yhdyshenkilön nimi viitetietona**.

Henkilö, joka järjestää tilaisuuden laittaa ennakkotiedon siitä **etukäteen** sihteerille. Laskut toimitetaan ensisijaisesti verkkolaskuina. Tarkemmat tiedot löytyvät ”Ohjeistus laskutukseen” -liitteestä.

Tilaisuuden kulut pitää saada yhdelle laskulle. Erityisesti pyydetään välttämään yksittäisten jäsenten maksamien kulujen laskuttamista erillisillä laskuilla.

**Muuta**

Epäselvissä tapauksissa on otettava yhteys ProUnionin varapuheenjohtajaan.

Yhdistyksen hallitus täsmentää edellä olevaa ohjeistusta tarvittaessa.

Laila Vihersaari-Johnston

Laila Vihersaari-Johnston

Varapuheenjohtaja

laila.vihersaari-johnston@gov.fi